cyanic-selkie/wikianc huggingface dataset:
330 skvadron
Historie
Mot slutten av 1942 ble det besluttet at skvadronen skulle over på en ny flytype og flytte til Skottland. A- og B-flight innstilte flygningene i desember 1942 og flyttet sørover. C-flight ble igjen på Islands østkyst på anmodning av Coastal Command frem til februar 1943.
Skottland
I februar 1943 ble 330 (N) flyttet til Oban i Skottland og utstyrt med nye fly av typen Short Sunderland. Senere samme år flyttet skvadronen til Sullom Voe på Shetland der den opererte 13 fly fram til krigens slutt.
Sammen med en Catalina fra 333 skv transporterte en Sunderland fra 330 skv den allierte våpentillstandskommisjonen til Oslo den 8. mai 1945.
330 skv startet flyttingen til Norge og Sola flystasjon den 13. juni 1945 hvor den opererte 6 Sunderland fram til flyene ble returnert til RAF i desember 1945. 330 skv ble hovedsakelig benyttet til transportoppdrag mellom Sør- og Nord-Norge fram til den ble offisielt nedlagt 15. desember 1945.
F-84
20. juli 1953 ble 330 skv reetablert på Gardermoen og mottok sine første Republic F-84G Thunderjet den 24. august samme år. I løpet av høsten mottok skvadronen til sammen 25 fly.
Fra august 1956 til den ble nedlagt på nytt i februar 1958 opererte 330 skv fra Rygge flystasjon.
HU-16
I 1961 startet oppbyggingen av 330 skv på nytt, denne gang igjen i maritim overvåkningsrolle med Grumman SA-16 Albatross. Skvadronen var fullt operativ med 9 fly fra 15. juli 1963. 3 av flyene var permanent detasjert på Bardufoss flystasjon. Hovedoppgavene var anti-ubåtoppdrag, men Trossa ble også beyttet til søk- og redningsoppdrag og ambulanseoppdrag. 1. oktober 1968 ble skvadronen på nytt lagt ned.
Jonas Skougaard
Jonas Eilertsen Lund Skougaard (født 5. mars 1896, død 10. april 1968) var en norsk høyesterettsadvokat og boksamler. Han var sønn av skipsreder i Langesund, Herman Benedict Graff Skougaard (1852–1913).
Skougaards samling omfattet mellom 20 000 og 30 000 bind med hovedvekt på norsk litteratur, topografi og historie. Dertil kom flere tusen brev og manuskripter av litterær betydning, deriblant Holbergbrev og brev fra Wessel, førstetrykk og manuskripter av Wergeland samt en stor H.C. Andersensamling med dedikasjonseksemplarer, manuskripter og brev.
330 skvadron
Sea King
Blant annet på bakgrunn av MF «Skagerak»s forlis i 1966, ble det i 1970 vedtatt at Justisdepartementet skulle anskaffe 10 Westland Sea King helikoptre til redningshelikoptertjeneste til sjøs. Det ble vurdert slik at det ikke fantes sivile operatører som kunne påta seg å drive en slik tjeneste, og 330 skv ble besluttet gjenopprettet som redningsskvadron. Likevel kunne Helikopter Service påta seg en kontrakt med Justisdepartementet om å operere 2 Sikorsky S-61 i slik tjeneste fra 1. september 1970 til 330 skv var operativ 1. mai 1973.
Ulv i fåreklær 2
Ulv i fåreklær 2 (originaltittel: Волки и овцы: Ход свиньей) er en russisk animert film fra 2019 regissert av Vladimir Nikolajev.
Marco Innocenti
Marco Innocenti (født 16. august 1978) er en italiensk skytter som konkurrerer i pistolskyting. Han representerte Italia under Sommer-OL 2000 og 2004, og hans beste olympiske resultat er en åttendeplass.
330 skvadron
Sea King
330 redningsskvadron hadde skvadronledelsen på Bodø flystasjon og var delt i 4 vinger med 2 Sea King plassert på hver av basene Banak flystasjon, Bodø flystasjon, Ørland flystasjon og Sola flystasjon. 2 helikopter var i reserve og på vedlikehold til enhver tid.
Besetning
Den vanlige besetningen på dagens helikoptre ved oppdrag er to flyvere, hvorav en er fartøysjef, en systemoperatør, en maskinist, en redningsmann og en anestesilege.
Fartøysjef
Fartøysjefen funger som flyver og har som hovedoppgave å ivareta sikkerheten ombord, samt å lede aksjonen oppdraget er på. På vei ut på oppdrag er det fartøysjefens oppgave å brife crewet og gå igjennom hva som skal gjøres punkt for punkt slik at minst mulig kan gå galt.
Maskinist
Maskinisten er ansvarlig for å operere heisen under heisoperasjoner. Maskinisten også kompetanse for å kunne assistere redningsmannen og anestesilegen om dette skulle være nødvendig. Etter oppdrag kontrollerer maskinisten flyets tekniske stand sammen med teknisk personell i skvadronen.
Redningsmann
Under søk- og redningsoppdrag og ambulanseoppdrag deltar redningsmannen blant annet som observatør, utøver heisoperasjoner og fungerer som anestesilegens assistent ved behandling av pasienter. Ved oppdrag med legebil fungerer redningsmannen som sjåfør under utrykning, og assisterer anestesilegen med pasientbehandling.
«Nasjonal standard for redningsmenn» stiller krav om enten bachelorgrad i sykepleie og autorisasjon som sykepleier, eller fagbrev i ambulansefaget for å kunne jobbe som redningsmann i Redningshelikoptertjenesen.
Lege
Legen i helikopteret har det medisinske ansvaret ombord. Legen har spesialutdanning innenfor anestesi. Legen er ansatt i Forsvaret, mens de regionale helseforetakene i dag er ansvarlige for legetjenesten. På Rygge har Helse Sør-Øst ansvar for legedriften. På Sola har Helse Vest, på Ørland har Helse Midt, og i Bodø og Banak har Helse Nord ansvar for legetjenesten. .
Legebiler
På samtlige av skvadronen baser disponerer avdelingen legebiler av typen Volvo XC70. Bilene er finansiert og eies og driftes av Stiftelsen Norsk Luftambulanse.
Legebilen tar oppdrag opptil 15 minutter kjøring fra basen fordi det går fortere å nå disse pasientene med bil enn med helikopter på grunn av helikopterets lengre responstid. De kan også kjøre lenger hvis helikopteret ikke er disponibelt over et lengre tidsrom, for eksempel på grunn av vedlikehold eller dårlig vær.
Det er kun redningsmannen og anestesilegen som rykker ut på oppdrag med legebilen. På oppdrag med legebilen er det redningsmannen som kjører bilen, mens anestesilegen sitter i passasjersetet.
Utstyret i bilene skal ha samme akuttmedisinsk og redningsteknisk funksjon som i helikoptrene.
Jonas Skougaard
Skougaard døde i 1968 i København, hvor han var på besøk for å undersøke grosserer Peter Jensens boksamling. Hans egen samling ble senere spredt ved flere auksjoner, mens manuskriptene inngikk som testamentarisk gave i Universitetsbiblioteket i Oslo. . H. C. Andersensamlingen gikk til Danmark.
Bøkene etter Skougaard er gjerne kjennetegnet av at han noterte korte bokhistoriske opplysninger med blyant på innersiden av bokpermen.
Notvarpsbron
Notvarpsbron er en hengebro som går over Umeälven i Umeå kommune. Broen ble bygget i 1991 og går mellom Baggböle, Arboretum Norr på nordsiden av elven og Umeå Energicentrum, nær Klabböle, på sørsiden. Navnet har den fått etter det notfisket som tidligere ble drevet like sør for Baggböle.
925 Alphonsina
925 Alphonsina er en hovedbelteasteroide. Den ble oppdaga den 13. januar 1920 av Josep Comas Solá fra Observatori Fabra i Barcelona. Den er trolig oppkalt etter Alfonso X av Castilla eller Alfonso XIII av Spania.
Jenta fra fremtiden
Jenta fra fremtiden (orig: The Girl From Tomorrow) er en australsk science fiction- og eventyrserie for barn og unge som gikk på australsk TV fra 1991 til 1992. Serien handler om 14 år gamle Alana fra år 3000 som blir kidnappet av skurken Silverthorn og brakt til år 1990. Der blir hun kjent med Jenny og hennes familie, og sammen må de stoppe Silverthorn og få tilbake tidsmaskinen så Alana kan komme seg hjem. Sentralt i serien er Alanas transducer, et hodebånd som kan brukes til helbredelse, levitasjon og annet, samt hennes «datamaskin-armbånd» P.J. som kan kommunisere med andre datamaskiner.
Serien ble i Norge sendt på NRK fra 1992.
Serien har også fått en oppfølger kalt Tomorrows End. Den kom i 1993.
P (andre betydninger)
P eller p er den P|16. bokstaven i det latinske alfabetet og har flere betydninger som blant annet forkortelse og symbol:
Musikk i Final Fantasy VII
Musikken i Final Fantasy VII er komponert av Nobuo Uematsu. Den ble opprinnelig utgitt i et album på fire CD-er. Det ble også laget nye arrangement for piano og orkester av deler av musikken og disse ble utgitt på albumene Final Fantasy VII Reunion Tracks og Piano Collection Final Fantasy VII.
Uematsu brukte åtte måneder på å komponere musikken i Final Fantasy VII. Han har selv sagt at han hadde foretrukket å fått et år på å gjøre det. Spillkonsollen PlayStation tillater at spill bruker lydspor på CD-en for musikk, men Uematsu valgte å bruke MIDI-filer fordi det har kortere lastetider og han ville ikke at spillerne skille bli stresset av å måtte vente.
Mer musikk relatert til Final Fantasy VII ble laget da Square Enix startet Compilation of Final Fantasy VII, som er en serie med spill, filmer og noveller som foregår i det samme universet. Uematsus deltakelse i denne serien har vært begrenset.
One-Winged Angel
«One-Winged Angel» (japansk: 片翼の天使, Katayoku no Tenshi, literært: «an angel with wings on one side») er et spor som spilles når hovedpersonene i spillet slåss mot skurken Sephiroth for siste gang. Tittelen viser til vingen som er en del av utseendet til Sephiroth i denne kampen. Sporet har et kor som synger teksten på latin.
«One-Winged Angel» er et av de mer kjente sporene fra Final Fantasy VII og det har blitt gitt ut flere ganger med forskjellige arrangement. Det er også den første melodien med digitiserte stemmer i et Final Fantasy-spill. Et tidligere spor med stemmer, kalt «Approaching Premonition», ble dog skrevet så tidlig som i 1994 for Final Fantasy VI, men ble ikke inkludert i selve spillet. Det dukket senere opp på albumet Final Fantasy VI Special Tracks. Teksten i «One-Winged Angel» er tatt fra sangene «Estuanas Interius», «O Fortuna», «Veni, Veni, Venias» og «Ave Formosissima» i Carmina Burana. Uematsu har sagt at introen er basert på Jimi Hendrix' «Purple Haze».
Per 2007 har «Advent: One-Winged Angel» blitt spilt to ganger av The Black Mages i konserter. Første konserten var More Friends i Los Angeles med CSUF University Singers og World Festival Symphony Orchestra dirigert av Arnie Roth. Den andre var Voices – Music from Final Fantasy 2006 i Japan med GYA og Prima Vista Philharmonic Orchestra igjen dirigert av Roth. I sistnevnte konsert ble melodien spilt to ganger. I disse fremføringene blir broen nær midten av melodien utvidet med en kort synthesizersolo spilt at Uematsu.
Andre versjoner av «One-Winged Angel» har dukket opp følgende steder:
Final Fantasy VII Reunion Tracks
Final Fantasy VII Reunion Tracks er et album med utvalgte spor fra Final Fantasy VII Original Soundtrack. Det ble opprinnelig utgitt av DigiCube 22. oktober 1997 og senere gjenutgitt av Square Enix 23. februar 2005. Selve albumet ble aldri utgitt utenfor Japan, men musikken er tilgjengelig på iTunes. Det er 72.24 minutter langt.
Til forskjell fra tidligere utgivelser med utvalgt musikk fra Final Fantasy-spill (slik som Final Fantasy V Dear Friends og Final Fantasy VI Grand Finale), er mesteparten av musikken på Reunion Tracks uforandret sammenlignet med det originale lydsporet. Sporene «Main Theme of Final Fantasy VII», «Aerith's Theme» og «One-Winged Angel» er fremført av et orkester og kor og derfor de eneste nye sporene på dette albumet. Albumet har også et skjult spor som kan spilles av ved å spole bakover fra begynnelsen av spor en. Dette sporet er en instrumentalversjon av «One-Winged Angel». De nye arrangementene ble laget av Shirou Hamaguchi, som senere produserte Fithos Lusec Wecos Vinosec Final Fantasy VIII med musikk fra Final Fantasy VIII.
Piano Collections Final Fantasy VII
Piano Collections Final Fantasy VII er et album med musikk fra Final Fantasy VII arrangert for og fremført på piano. Albumet ble utgitt av Digicube 3. desember 2003 og gjenutgitt av Square Enix 10. mai 2004. Til forskjell fra tidligere Piano Collections, ble dette albumet utgitt relativt sent i forhold til lydsporet. Noen av sporene ble også brukt på lydsporet til Final Fantasy VII Advent Children. Albumet er 47.37 minutter langt.
Final Fantasy VII Advent Children Original Soundtrack
Final Fantasy VII Advent Children Original Soundtrack er lydsporet til den dataanimerte filmen Final Fantasy VII Advent Children. Albumet er på to CD-er og det ble utgitt 28. september 2005. Det inneholder ny musikk komponert for filmen så vel som nyinnspillinger av musikk fra Final Fantasy VII og spor fra Piano Collections. Melodien «Calling» ble skrevet og fremført av Kyosuke Himuro, tidligere vokalist i Boøwy.
Kullorsuaq
Kullorsuaq (grønlandsk for «den store tommelfinger») er ei bygd i Avannaata kommune, nordvest på Grønland. Bygda hadde 436 innbyggere i 2018.
Bygda ligger ca. 300 km nord for Upernavik, 70 km fra Nuussuaq og 400 km fra Savissivik.
Bygda ble grunnlagt i 1928. De første innbyggerne her flyttet hit fra Qaarusulik, som ligger 30 km lenger vest, men som i dag er fraflyttet. Navnet «den store tommelfinger» refererer til et fjell i nærheten av bygda, som sett fra vest ligner en stor tommelfinger.
I den isfrie sesongen (juli – november) kommer det skip hit med forsyninger annenhver uke. Hele året går det helikopter hit 3-4 ganger i uken. Det er både mulighet for mobiltelefoni og Internett her. Den viktigste næringsveien her er fangst og fiske, særlig etter sel, narhval og hvithval. Både kjøttet og huden er salgsvare.
Folkeskolen i bygda heter Matiarseeqqap Atuarfia og har ca. 100 elever.
Gul nøkkerose
Gul nøkkerose (Nuphar lutea) vokser i tjern og innsjøer, både i næringsrike og næringsfattige vann. Planten vokser ofte sammen med hvit nøkkerose. Den er nokså vanlig på Østlandet inn til Hedmark og Oppland, og i kyststrøk nord til Sogn og Fjordane. Finnes også spredt i Trøndelag og Sør-Varanger. Planten har vært brukt som medisinplante. Den kan forveksles med soleinøkkerose (Nuphar pumila), men denne er en del mindre.
Mario Mattei
Mario Mattei (født 6. september 1792 i Pergola i Kirkestaten, død 7. oktober 1870 i Roma) var en av den katolske kirkes kardinaler. Han virket i Den romerske kurie, og ble senere biskop av Montefiascone 1832–1836.
Han ble kreert til kardinal i april 1833 av pave Gregor XVI, med Santa Maria in Aquiro som tittelkirke, og senere med Santa Maria degli Angeli.
Faint
«Faint» er den andre singelen fra Linkin Park sitt studioalbum Meteora. «Faint» er en av Linkin Park sine mest populære singler sammen med «In the End» og «What I've Done». Singelen finnes i mange forskjellige remixer. Den ble blant annet kombinert med Jay-Z-singelen «Jigga What» på deres samarbeidsalbum Collision Course. Det har også blitt laget en remix av sangen «Faint/Toxic» med Britney Spears.
Mario Mattei
Han deltok ved konklavet 1846 som valgte pave Pius IX.
Episkopalgenealogi
Hans episkopalgenealogi er:
Leif Hovelsen
Leif Hovelsen (født 1. november 1923 i Oslo, død 18. september 2011) var en norsk motstandsmann og torturoffer, kjent for sin innsats for tilgivelse og forsoning og for menneskerettigheter.
Faint
Singel Del 1
Faint Pt. 1 sporliste
Leif Hovelsen
Under andre verdenskrig kom Hovelsen med i motstandsarbeid. I 1942 til 1943 var han med i utgivelsen av den illegale avisen Foto-nytt i Oslo. Han hjalp også til med å fordele ulovlige kortbølgeapparater i Oslo-området. Hovelsen ble tatt av Gestapo og mishandlet slik at han mistet hørselen. Han satt på Grini resten av krigen.
Etter krigen arbeidet han for tilgivelse og forsoning med de tidligere okkupantene, både på det personlige og det politiske plan mellom Norge og Tyskland. Han sluttet han seg til Oxfordbevegelsen, også kjent som Moralsk opprustning, der han ble ansatt.
Hovelsen var forkjemper for menneskerettighetene. Han var engasjert i Den norske Helsingforskomité, der han satt i komiteens råd. Han var særlig engasjert i forholdene for dissidenter i Sovjetunionen, og knyttet forbindelser til personer som Andrei Sakharov, Vladimir Bukovskij og Ernst Neizvestny.
Boken All verden venter, utgitt i 1958, ble oversatt til engelsk og fransk, mens Through the Walls – Ways to Reconciliation fra 2006 også er utgitt på norsk, russisk og tysk.
Han var sønn av Karl Hovelsen og utga en biografi om sin far.
Leif Hovelsens etterlatte papirer ble i november 2014 avlevert til Riksarkivet
Faint
Singel Del 2
Faint 2 sporliste
Faint 2 bonus
Listeplassering
«Faint» ble gitt ut i 2002 og ble rask en kommersiel suksess og kom på 1.-plass på Modern Rock Tracks og 2.-plass på Mainstream Rock Tracks. I Storbritannia kom den på 15.-plass, som er noe av det høyeste plasseringene bandet har hat i Storbritannia. I Australia kom «Faint» på 25.-plass, 44.-plass i Belgia, 29.-plass i Italia og 40.-plass i Tyskland. Faint kom også på 28.-plass på «United World Chart».
Carabus irregularis
Carabus irregularis er en av billene i delgruppen (underfamilien) jordløpere i familiegruppen løpebiller. Systematikken følger Carabidae of the World.
Utbredelse
Carabus irregularis finnes i Mellom-Europa. Finnes ikke i Norge.
Utseende
Carabus irregularis er mellom 19-30 mm lang. Fargen er mørk kobber eller noe grønn. Slekten Carabus er slekten med de «ekte jordløperne». Beina er lange løpebein, kroppen er elegant bygd. Dekkvingene mangler lengdestrimler, men kan har rekker av dype, markerte groper. Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se).
Levevis
Carabus irregularis er vanligvis nattaktiv og lever som predator på andre dyr. De voksne sees fra juni og helt til utpå høsten i september. De overvintrer som voksen (imago), nedgravd i et hulrom under en stein eller en rot.
Larvene er mørke og opptil 30 mm lange. De lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Babraham
Sognet Babraham dekker et areal på 966 hektar og er bortimot rektangulært i form. Dens rette nordlige grense er dannet av den gamle veien Wool Street som adskiller landsbyens område fra Fulbourn. Dens østlige grense følger den gamle veien Icknield Way (i dag motorveien A11), og adskiller den fra Little Abington. De gjenværende grensene som er med Stapleford, Sawston og Pampisford blir dannet ved markgrenser og en liten seksjon av elven Granta, som landsbyen ligger ved.
Donets
Donets, Severskij Donets (russisk: Северский Донец, ) eller Siverskyj Donets (ukrainsk: Сіверський Донець) er en sideelv til Don, i det østlige Ukraina og sørlige Russland. Den har et nedbørfelt på 98 900 km² og er 1 053 kilometer lang. 222 kilometer av elva er seilbar. Den har utspring nord for Kharkiv og munner ut i Don øst for Rostov. Sør for elva ligger det sterkt industrialiserte Donetsplatået, Donetskyj Krjasi, med Donetsbassenget («Donbass»); store forekomster av kull, ildfast leire, sink og bly; tungindustri.
Baidicheng
Baidicheng eller Baidi (forenklet og tradisjonell kinesisk: 白帝城; pinyin: Báidì Chéng, Wade-Giles: Paiticheng eller Paiti; 8 km øst for sentrum i fylket Fengjie i byprovinsen Chongqing i Folkerepublikken Kina) er et gammelt tempelområde bygd på nordre side av floden Yangtze. Ordrett betyr stedsnavnet «Den hvite keisers by». Anlegget ligger delvis i storkommunen Yong'an, delvis i storkommunen Baidi, begge i Fengjie.
Det sies at området en gang var innhyllet i hvit tåke, noe som gav det en uutgrunnelig ro, mye godt slik en keiser skulle utstråle. Det sies også at noen så en hvit drage komme ut derfra – dragen er en keisersymbol –, og at krigsherren Gongsun Shu så et godt omen i det og utropte seg selv til keiser av Chengja. Han grunnla tempelbyen og kalte seg selv Den hvite keiser.
På grunn av oppdemmingen av floden i forbindelse med byggingen av De tre kløfters demning er tempelområdet nå på en øy i floden. Men mye av området lå for lavt for den nye vannstanden, og flere bygninger ble derfor tatt ned og gjenoppbygd høyere oppe. Øya har broforbindelse med Yangtzes nordre bredd. Den er et viktig turistmål som mange elvecruise stanser ved.
Baidicheng er også kalt Diktenes by ettersom mange kinesiske diktere har omtalt den. Blant dem er den berømte Li Bai, som skrev Forlater Baidi om morgenen. Andre, som Du Fu, bodde der i perioder.
Baidicheng er også hvor Liu Bei, første keiser av kongedømmet Shu i de tre rikers tid, døde.
I 2006 ble Baidicheng erklært til nasjonalt kulturminne.
Birecik
Birecik er en by med 92 852 innbyggere (2015) i den tyrkiske provinsen Şanlıurfa. Den ligger nord for Syria, øst for Nizip o Karkamış, vest for Suruç, sørvest for Bozova og sør for Halfeti.
Bjarte Solvang
Bjarte Solvang (født 9. juli 1992) er en norsk skiskytter som representerer klubben Hålandsdal IL.
I mars 2015 ble Solvang norgesmester på sprintøvelsen under NM i Sirdal og mottok også kongepokalen for bragden. Hans beste NM-resultat før dette var en 16.-plass på normalprogrammet i 2014.
Slemme barn
Slemme barn er en barnebok fra 2008 skrevet av Knut Nærum og Bjørn Ousland.
Henriksen
Henriksen er et vanlig etternavn i Norge og Danmark. Per januar 2020 hadde 11,161 personer i Norge etternavnet Henriksen. Dette er en nedgang med 275 personer fra 2009 Navnet er et patronymikon og betyr «sønn av Henrik».
Fortinet Championship
Fortinet Championship, tidligere Safeway Open er en golfturnering på PGA-touren som arrangeres på Silverado Country Club i Napa i California. Turneringen ble spilt for første gang i 2007 som Fry's Electronics Open på Grayhawk Golf Clubs Raptor Course i Scottsdale i Arizona.
I 2007 sponset Fry's også Shriners Hospitals for Children Open i Las Vegas, som de kalte Frys.com Open etter å ha overtatt som sponsor etter Michelin året før. Fra 2008 overtok Justin Timberlake ansvaret for Las Vegas-turneringen. Frys.com Open-navnet ble dermed ledig og ble fra 2008 til 2015 brukt om denne Arizona-turneringen.
Turneringen ble i 2010 flyttet til CordeValle Golf Club i San Martin i California, og på nytt i 2014 til Silverado Country Club i Napa.
Endre Jo Reite
Endre Jo Reite (født 22. august 1973) er privatøkonom og direktør personmarked i BN Bank ASA. Han var leder i Trondheim Venstre i 2003, og representerte partiet i finanskomitéen i Trondheim kommune.
Han er utdannet sivilingeniør fra NTH.
Politiske verv
1996       Velferdspolitisk leder Studentalltinget i, lokallag av Norsk Studentunion 1996 – 1997 Landsstyremedlem Norsk Studentunion
1997 - 2001 Konsernstyret Studentsamskipnaden i Trondheim, fra 1998 styreleder 2003 - 2004 Konserntillitsvalgt Gjensidige NOR Sparebank 2003       Leder Trondheim Venstre 2004       Konserntillitsvalgt DnB NOR
2004 Styremedlem Finansforbundet
Utvalgte verv i næringslivet
1998 – 2001 Styremedlem Via Flyspesialisten Trondheim
1997 – 2001 Styremedlem TV Trøndelag
2003 – 2004 Styreleder Ansattefondet Gjensidige NOR
2004 - 2005 Adm. direktør Studentsamskipnaden i Nord-trøndelag
Tone Bergli Joner
Tone Bergli Joner (født 1935)  er en norsk fagbokforfatter og tidligere dukkemaker. Hun har utgitt omkring 60 bøker om forskjellige tema som håndarbeid, hobby, ukulelespill, lekeaktiviteter for barn, tobakksskadeinformasjon og human-etikk/religionsfrihet. Mange av disse er oversatt til svensk og dansk. I tillegg er hennes bok om trolldeig oversatt til engelsk. Hun var den første som fikk Barnesikkerhetsprisen.
Marionetter
På 1960-tallet var Tone Bergli dukkemaker og dukkespiller. Hun laget marionetter til og var en av dukkespillerne som medvirket i flere programmer av barnetv-serien Kosekroken på 1960-tallet. Hovedfigurene i disse programmene var to gutte-dukker som het Marius og Petter. I 1967 figurerte Berglis marionetter i fire programmer, som per 2018 alle er tilgjengelige på NRKs nettsider: Marius og Petter dukket opp på fjernsyn på nytt i 1969, i en serie kalt Teatertrollene. Også disse fire programmene inngikk i NRKs barneprogramrekke Kosekroken. Foruten Tone Bergli medvirket Lisa Jacobsen, Mona Wiig og Ragnhild Wang som dukkespillere i disse programmene. Manus var skrevet av Beate Langset. Regien var ved Rolf Clemens. Også alle de fire episodene av Teatertrollene er per 2018 tilgjengelige på NRKs nettsider.
Priser og utmerkelser
Hun fikk den første «Barnesikkerhetsprisen» i Norge for sine bøker om barnesikkerhet. Hun delte denne prisen med Stavanger kommune.
Hun har også fått prisen «Drømmeukulela» sammen med Pelle Joner, for sin innsats for ukulele som instrument og for utgivelsen av Norges første lærebok i ukulelespill. I tillegg har hun fått Røykfritt-prisen i 2011.
Samut Songkhram (provins)
Changwat Samut Songkhram ( สมุทรสงคราม ) er en provins i det sentrale Thailand, innerst i Siambukten. Provinsen grenser mot følgende thailandske provinser fra nord mot sør, med klokken: Phetchaburi, Ratchaburi og Samut Sakhon.
Karlsen
Karlsen er et vanlig etternavn i Norge. Navnet er et patronymikon og betyr «sønn av Karl». I 2009 hadde 22,073 nordmenn etternavnet Karlsen. I januar 2020 var dette antallet falt til 20,551.
Samut Songkhram (provins)
Provinshovedstaden heter også Samut Songkhram.
Greg Canestrari
Greg Canestrari er en amerikansk skuespiller, kjent for rollen som Jerry Delucci i TV-serien Lilyhammer.
926 Imhilde
926 Imhilde er en hovedbelteasteroide. Den ble oppdaga den 15. februar 1920 av Karl Wilhelm Reinmuth fra Landessternwarte Heidelberg-Königstuhl i Heidelberg. Den er oppkalt etter den hellige Irmhilde.
Somewhere I Belong
«Somewhere I Belong» var Linkin Parks første singel fra deres tredje studioalbum Meteora. «Somewhere I Belong» er den første av 4 singler som kom på 1.-plass på Modern Rock Tracks. Det ble spilt inn over 40 forskjellige demoer for denne sangen. På Frat Party at the Pankake Festival kan man høre en av demoversjonene til denne sangen.
Spasti Leningrad
Spasti Leningrad (originaltittel: Спасти Ленинград) er en russisk film fra 2019, regissert av Aleksej Kozlov.
Liste over Burjatias overhoder
Under følger en liste over Burjatias overhoder. Navnene er transkribert fra russisk.
Spasti Leningrad
Handling
Historien finner sted i september 1941. Kostya og Nastya havner om bord på en lekter som skal evakuere innbyggerne fra Leningrad som nå blir beleiret av tyske soldater.
Liste over Burjatias overhoder
Den burjat-mongolske autonome sosialistiske sovjetrepublikk 1923–1958 / Den burjatiske autonome sosialistiske sovjetrepublikk 1958–1991 / Republikken Burjatia 1991–
Spasti Leningrad
Handling
Men i løpet av natten havner lekteren i en storm. Når lekteren begynner å synke, er det fiendtlige fly som er de første som ankommer området.
Ralph M. Steinman
Ralph Marvin Steinman (født 14. januar 1943 i Montréal i Quebec, død 30. september 2011 i London ) var en canadisk immunolog og cellebiolog virksom ved Rockefeller University, New York.
Karolinska Institutets Nobelkommitté offentliggjorde 3. oktober 2011 att Steinman tildeles Nobelprisen i fysiologi eller medisin 2011 for hans oppdagelse av dendrittcellen og dens rolle ved ervervetimmunitet. Steinman ble tildelt halve prisen, mens den andre halvdelen ble delt mellom Jules Hoffmann og Bruce Beutler. Ved kunngjøringen av prisen var det ikke kjent for nobelkomiteen at Steinman døde tre dager tidligere, og hans universitet fikk vite om dødsfallet samme dag som offentliggjøringen av prisen. Etter avgjøresle av Nobelstiftelsen får han prisen, selv om reglene ikke tillater at man får prisen om man dør før avgjørelsen tas, ettersom beslutningen ble tatt uten deres kjennskap til dødsfallet.
Steinman ble også tildelt Laskerprisen i 2007.
Rassvet
Rassvet (originaltittel: Рассвет) er en russisk film fra 2019, regissert av Pavel Sidorov.
Handling
Svetlanas bror dør under mystiske omstendigheter. Ekstremt livlige mareritt begynner snart å hjemsøke henne, og hun bestemmer seg for å henvende seg til Institutt for somnologi for å skaffe hjelp.
Men Svetlana og de andre pasientene blir snart overført til et annet sted, og ved daggry våkner de til en helt annen virkelighet som er mer forferdelig enn noe mareritt.
Dmytro Jantsjuk
Dmytro Jantsjuk (født 14. november 1992) er en ukrainsk padler som konkurrerer i kano.
Han representerte Ukraina under Sommer-OL 2016 i Rio de Janeiro, der han tok bronse i C-2 1000 meter.
Liste over statsledere etter år
Dette er en liste over statsledere, regjeringssjefer, og andre herskere i et hvilket som helst år.
Piperviken småkirke
Piperviken småkirke (Pipervikskirken) var en småkirke som lå i Munkedamsveien 12. Den ble oppført som en distriktskirke til Johannes kirke og revet i 1959 etter at de store reguleringsplanene for Vika ble igangsatt.
Kirken var tegnet av arkitiekt Harald Aars, som fikk Houens fonds diplom i 1923 for sitt arbeide.
Fredrik Øvereng
Fredrik Gerhardsen Øvereng (født 10. mai 1999) er en norsk friidrettsutøver som representerer Overhalla IL.
Han vant NM-gull på 400 meter både innendørs og utendørs i 2020. Han vant også innendørs NM 2022 på 400 meter.
927 Ratisbona
927 Ratisbona er en asteroide i det ytre av hovedbeltet. Den ble oppdaga den 16. februar 1920 av Max Wolf fra Landessternwarte Heidelberg-Königstuhl i Heidelberg. Navnet er latin for Regensburg.
Sverigetinden
Sverigetinden er det høyeste fjellet på den nordlige delen av Andøya i Nordland. Det har en høyde på 512 meter over havet.
Fjellet ligger midt inne på øya, mellom Stave i vest og Breivika i øst. Navnet på fjellet har ingenting med landet Sverige å gjøre, men kommer av samisk suorigi, som betyr forgreining. På vestsiden av Sverigetinden går Stavedalen fra Stave nordover mot Bleiksvatnet og Bleik. Blant flere vann på østsiden av fjellet ligger Sverigedalsvatnet på 83 moh.
Det aller høyeste fjellet på Andøya er Kvasstinden (705 moh), som ligger lengre sør på øya.
Vokalensemblet Skrik
Vokalensemblet Skrik er et vokalensemble med base i Bergen stiftet i 2004 av korsangere med bakgrunn fra Studinekoret Sirenene og Mannskoret Arme Riddere. Fra starten fram til 2014 var Jon Flydal Blichfeldt ensemblets dirigent. Siden 2016 har Christian Holter vært dirigent. Ensemblet har et bredt repertoar fra pop til klassisk.
Historikk
Vokalensemblet Skrik ble dannet i Bergen høsten 2004. Debutkonserten ble holdt i Håkonshallen i Bergen i mars 2005. Under den nasjonale korkonkurransen Syng For Oss juni 2012 vant ensemblet Grand Prix i tillegg til 1.-plass i pop-klassen og 2.-plass i klasse A+.
I 2012 var Vokalensemblet Skrik rangert som nr 98 på Interkulturs verdensranking etter deltagelse i In... Canto Sul Garda høsten 2011, med 3.-plass i sakral klasse og 3.-plass i pop-klassen. Her mottok også dirigenten, Jon Flydal Blichfeldt, egen dirigentpris.
2017 – NM for kor i Trondheim: 2.plass i sakral klasse og blandakor klasse A og deltaker Grand Prix (finale).
2019 - NM for kor i Trondheim: Vinner av klassen blandakor A. Skrik har blant annet fremført Johannes Brahms’ Ein deutsches Requiem sammen med Collegium Musicum og Claude Debussys Nocturnes med Bergen Filharmoniske Orkester. I en særstilling står ensemblets deltagelse i Transiteateret-Bergens oppsetning av Bertolt Brecht og Hanns Eislers stykke Die Massnahme, både ved Festspillene i Bergen 2007 og ved Salzburger Festspiele 2008. 2009 holdt Skrik egen konsert i anledning Bergensbanens 100-årsjubileum på Bergen stasjon. Dette er Skriks største egenproduksjon. Skrik har sunget med Frode Alnæs, Bjarte Hjelmeland, Tone Lise Moberg, Tomine Mikkeline Eide, Audun Iversen, Tor Endresen, Eldbjørg Raknes, Jostein Gundersen, og Currentes.
Léon Roches
Bakgrunn
Roches studerte ved Lycée de Tournon i Grenoble og tok sikte på en grad i rettsvitenskap. Etter bare seks måneder ved universitetet sluttet han, for å hjelpe venner av sin far ved å bli handelsmann i Marseille.
Nord-Afrika
Da faren kjøpte en plantasje i Algerie kom sønnen fra Frankrike for å slutte seg til ham 30. juni 1832. Roches tilbrakte de neste 32 år på det afrikanske kontinent. Han lærte seg arabisk ganske fort og ble etter to år rekruttert til oversetter for den franske armé i Afrika. Han tjenestegjorde som offiser (sous-lieutenant) i kavaleriet i Garde Nationale d'Algerie fra 1835 til 1839. General Thomas Robert Bugeaud bad ham om å forhandle med Abd-el-Kader for å få i stand et opphør av fiendtlighetene mot franskmennene. Han skal ha blitt vel ansett blant arabiske stammeledere.
På Bugeauds anbefaling sluttet Roches seg til det franske utenriksdepartement som tolk i 1845. I 1846 ble han sekretær for legasjonen i Tanger og fikk så oppdrag ved den franske misjon i Marokko.
Diplomat
Fra 1855 til 1863 var Roches fransk generalkonsul i Tunis i Tunisia.
På bakgrunn av sine erfaringer i Nord-Afrika skrev han boken Trente-deux ans à travers l′Islam (Trettito år gjennom islam).
Roches ble konsul av 1. klasse i Trieste. Etter tre år ble han utnevnt til konsul i Tripoli. I 1855 ble han konsul i Tunis. Han kledte seg gjerne på araberes vis og ble godt kjent for sin dyktige omgang med skytevåpen og hester.
Japan
Den 7. oktober 1863 ble Roches nominert til fransk generalkonsul i Edo i Japan.
Roches gikk inn for styrkedemonstrasjoner mot de anti-utenlandske motstandere av shogunatet. Han støttet fullt ut det allierte bombardementet av Shimonoseki i 1864.
Roches hjalp også shogunatet med å modernisere. Han fikk ordnet med opprettelsen av en Ecole Franco-Japonaise, og organiserte byggingen av Yokosuka-arsenalet. I 1866, skrev han til den franske minister Édouard Drouyn de Lhuys:
I 1868 oppnådde han sammen med den nederlandske diplomat Dirk de Graeff van Polsbroek som en av de første europeiske sendemenn en personlig audiens hos keiser Meiji. Kort etter ble han avløst i stillingen av Charles Descantons de Montblanc.
Dahl
Dahl er en skriveform av dal, og et vanlig etternavn i Skandinavia. Per januar 2020 hadde 11,412 nordmenn etternavnet Dahl.
ADD (andre betydninger)
ADD kan sikte til:
Zavod
Zavod (originaltittel: Завод) er en russisk film fra 2019, regissert av Jurij Bykov.
Handling
Eieren av en fabrikk informerer arbeiderne sine om at han vil bli forpliktet til å stenge hele fabrikken fordi den ikke er lønnsom nok lenger.
Men sjefen, en lokal oligark kalt Kalugin, ble kidnappet fra bilen sin av en gruppe maskerte og væpnede personer som krever løsepenger for å slippe ham løs. Dette fører til en rekke komplikasjoner.
Johannes kirke
Johannes kirke, eller St. Johannes kirke, var en kirke i Oslo som ble bygd i 1878 og revet i 1928. Den ble tegnet av hovedstadens stadskonduktør Georg Andreas Bull.
Historie
Kirken ble oppført i 1874–1878 og innviet i oktober 1878. Den lå i Rådhusgata, mellom Akersgata og Øvre Slottsgate (ved nåværende Christiania Torv). Utvendig var kirken kledt med gul, engelsk teglsten. Kirken ble beskrevet slik i avisene etter innvielsen i 1878:"Den samlede Længde er 71 ½ og Brædden er 53 Alen. Høiden til Mønnet er 37 og til Gesimsen 22 ½ Alen. (---) Johanneskirken er en Korskirke i enkel og ren Spidsbuestil. Der er Siddepladse til 1100 Tilhørere, og Menigheden vil ganske vist føle sig tiltalt af den Anordning, at Bænkene ere tilgjængelige fra begge Ender saavelsom deraf, at Prækestolen kan sees fra alle Pladse. Som et herligt Smykke troner Eilif Peterssen s Altertavle, fremstillende Frelseren paa Korset og ved dets Fod Maria, Johannes og tvende kvindelige Figurer. Vistnok synes Farven noget dunkel, men den samlede Farvevirkning er edel og harmonisk, og Kunstneren, der synes at have forregnet sig noget med Hensyn til den i Kirken forhaandenværende Belysning, er endnu beskjæftiget med at arbeide paa den.Indskriften under Alteret er: 'Se det Guds Lam, som bærer Verdens Synd'. Johannes 1. 29. (---) Med Hensyn til det i det hele taget smukke og smagfulde Udstyr kan iøvrigt bemærkes, at Prækestolen synes lidt plump, og især minde de Træsøiler, der bære den, saavelsom de nedre Dele af Alterbilledets Indfatning gjennem sin Massivitet vel meget om Stenkonstruktion. Men disse ubetydelige Enkelheder kunde ikke i nogen Maade forringe det tiltalende Totalindtryk af et gudshus, der saavel i det ydre som i det indre gjør sin Bygmester Ære."Kirkens utsmykning beskrives i andre kilder som svært enkel.
Kirken var bygget på leirgrunn, og etter Osloskjelvet som rammet store deler av det sørlige Norge 23. oktober 1904, oppstod det store sprekkdannelser i muren, og kirken ble stengt i flere år før den ble besluttet revet. Det ble holdt en avskjedsgudstjeneste i kirken søndag den 12. juni 1927, for at menigheten kunne ta farvel med kirken før den ble revet. Rivingen ble gjennomført i 1928. Under andre verdenskrig (altså etter at kirken var revet) ble Eilif Peterssen altertavle visstnok sendt til Tyskland, og er ikke sett igjen siden. Maleriet er imidlertid kopiert til enkelte andre norske kirker.
Før kirken ble revet, hadde maleren Per Krohg sitt atelier her. Kirkens orgel ble overført til Grønland kirke og kirkeklokkene til Torshov kirke. Menigheten var da overført til Vår Frelsers kirke.
Etter at kirken ble revet, ble den gule murstenen lagret og senere brukt til bygging av et forretningsbygg på Jar, Jarhuset.
Hvalfangerselskabet Hektor
Hvalfangerselskabet Hektor A/S var et norsk selskap som drev hvalfangst i Sydishavet. Det ble stiftet i Tønsberg 25. oktober 1910 av konsul Finn Bugge fra Tønsberg, som også var selskapets første disponent.
Etter at Bugge kjøpte selskapet A/S Hvalen i 1914 kunne han drive med to flytende kokerier og fem hvalbåter, i tillegg til landstasjonen. I sesongen 1913–14 var det kun A/S Ørnen som hadde større produksjon av hvalolje i Antarktis og Sør-Georgia enn Bugges to selskap.
Under første verdenskrig mistet N. Bugge begge sine to kokerier, «Benguela» og «Hektoria», så i 1920 ble det nybygde kokeriet «Ronald» (II) sendt nedover med fem hvalbåter og 216 mann som skulle jobbe ombord og på landstasjonen. «Ronald» var verdens første spesialbygde hvalkokeri.
I 1921 besto Hektors flåte av «Ronald» samt seks fangstskuter – «Almirante Goni», «Bransfield», «Edle», «Port Stanley», «Ross» og «T. H. Dahl».
I 1928 kjøpte Nils Bugge den tidligere passasjerbåten «Medic» som ble bygget om til flytende kokeri og fikk navnet «Hektoria» (II). Den ble så i 1932 flagget ut til selskapet Hektoria Ltd. i London som Nils Bugge og Harald Krogh Hansen hadde etablert i 1928. Hektoria Ltd. endret etter krigen navn til Hector Whaling Company Ltd., senere til United Whalers.
Landstasjonen ble lagt ned i 1931 som en følge av lave priser på hvalolje, samt tekniske nyvinninger som evaporatoranlegg og opphalingsslippen som muliggjorde den pelagiske hvalfangst.
Saudi-Arabia under Paralympiske sommerleker 2016
Saudi-Arabia deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Hordaland Kristelig Folkeparti
Hordaland Kristelig Folkeparti er det eldste fylkeslaget til Kristelig Folkeparti. Kristelig Folkeparti ble dannet på et møte på Bibelskolen i Bergen den 4. september 1933, og ble etter hvert et landsdekkende parti. I 1934 ble også Bergen KrF dannet som partilag. Siden Bergen ble en del av Hordaland fylke i 1972, har Bergen vært et lokallag i Hordaland KrF.
Pål Kårbø er fylkesleder, Jarle Skeidsvoll og Vigdis Anita Gåskjenn er henholdsvis 1. og 2. nestleder, og Sondre Olsen er fylkessekretær. David Pletten Aasgard er leder av Hordaland KrFU.
Hordaland KrF har fire representanter i fylkestinget: Pål Kårbø (fylkesvaraordfører), Beate Husa (gruppeleder), Tor André Ljosland og Astrid Aarhus Byrknes.
Knut Arild Hareide er Hordaland KrFs stortingsrepresentant siden 2013. Partiet har også to ordførere i fylket. Det er Jarle Skeidsvoll i Osterøy og Astrid Aarhus Byrknes i Lindås.
Ledere
Ledere/formenn i Hordaland KrF:
Stortingsrepresentanter
Nils Lavik ble i 1933 valgt inn på Stortinget for Hordaland som KrFs første og da eneste stortingsrepresentant. I 1936 ble både Nils Lavik og Hans Svarstad innvalgt fra Hordaland, og begge ble sittende på Stortinget til 1953. Fra 1953 til 1961 var Torstein Kvamme og Ola Olsen partiets to stortingsrepresentanter for Hordaland.
I 1961 ble Torstein Kvamme gjenvalgt, mens Ola Olsen ble erstattet av Lars Amandus Aasgard. I tillegg fikk partiet valgt inn Oliver Dahl-Goli på en fellesliste med Høyre i Bergen, som var en egen stortingsvalgkrets frem til innlemmelsen i Hordaland i 1972. Også ved valgene i 1965 og 1969 fikk partiet valgt inn to representanter for Hordaland og en for Bergen. I 1965 var det Lars Amandus Aasgard og Sverre L. Mo for Hordaland og Nikolai Molvik for Bergen, i 1969 Sverre L. Mo og Bergfrid Fjose for Hordaland og Asbjørn Haugstvedt for Bergen.
Ved stortingsvalget 1973 var altså Bergen og Hordaland samlet til én stortingsvalgkrets. Hordaland KrF fikk da gjenvalgt representantene Haugstvedt, Fjose og Mo. I 1977 ble Haugstvedt og Mo gjenvalgt, og Fjose ble erstattet av Hans Olav Tungesvik.
I 1981 fikk partiet kun valgt inn to stortingsrepresentanter, Haugstvedt og Tungesvik. Disse to ble i 1985 erstattet av Svein Alsaker og Britt Harkestad, som begge ble gjenvalgt i 1989. I 1993 ble de erstattet av Are Næss og Anita Apelthun Sæle. I 1997 ble begge disse gjenvalgt, og fikk selskap av en tredje representant, Ingebrigt Sørfonn.
I 2001 ble Sæle og Sørfonn gjenvalgt, mens Næss ble erstattet av Ingmar Ljones. I 2005 fikk partiet kun valgt inn to stortingsrepresentanter for Hordaland, Ingebrigt Sørfonn og Laila Dåvøy, og ved stortingsvalget 2009 ble Dåvøy eneste representant på Stortinget for Hordaland KrF.
Sprint-NM på skøyter junior 1974
Sprint-NM på skøyter junior 1974 ble avholdt 16. og 17. februar 1974 på Valle Hovin stadion i bydelen Gamle Oslo i Oslo. Teknisk arrangør var Strømmen Idrettsforening. Dette var det andre norske mesterskapet i sprint for juniorer.
Hordaland Kristelig Folkeparti
Stortingsrepresentanter
Til stortingsvalget 2013 stilte partileder Knut Arild Hareide som 1.kandidat på fylkespartiets liste og ble valgt inn på Stortinget. På henholdsvis 2.- og 3.-plass stilte Astrid Aarhus Byrknes og Filip Rygg. Partileder Knut Arild Hareide topper også stortingslisten til Hordaland KrF ved valget i 2017. Tidligere fylkesordfører i Hordaland, Torill Selsvold Nyborg, hadde 2.-plass på stortingslisten.
Sprint-NM på skøyter junior 1974
Juniornorgesmestere i sprint ble Anne Gjersem, Gjøvik SK for damene etter fire distanseseire, og Kai Arne Engelstad, Arbeidernes SK for herrene etter fire distanseseire.
Hordaland Kristelig Folkeparti
Valghistorikk
Tabellene viser valgresultater for Kristelig Folkeparti i Hordaland fylke etter sammenslåingen med Bergen fylke i 1972.
Alliance of Small Island States
Alliance of Small Island States (AOSIS) er en gruppering av land som omfatter små øyer og lavtliggende kystland. Organisasjonen ble grunnlagt i 1990. Formålet med alliansen er å konsolidere disse små øystater og utviklingslands interesser i kampen mot klimaforandringene og den globale oppvarmingen. AOSIS har 39 medlemsland og fem observatører. 37 av landene er medlemmer av De forente nasjoner. Alliansen representerer 28 % utviklingslandene, 20 % av FNs totale medlemsland og 5 % av verdens befolkning.
Observatører
AOSIS har fem land som har observatørstatus:
Bueskyting under Sommer-OL 2008 – Individuelt menn
Herrenes bueskyting under Sommer-OL 2008 fant sted fra 9. til 15. august 2008 på Olympic Green Archery Field i Beijing.
Kristoffersen
Kristoffersen er et vanlig etternavn i Norge. Per januar 2020 hadde 7671 nordmenn etternavnet Kristoffersen. Navnet er et patronymikon og betyr «sønn av Kristoffer».
Luigi Emmanuele Nicolo Lambruschini
Luigi Emmanuele Nicolo Lambruschini (født 16. mai 1776 i Sestri Levante ved Brugnato i Republikken Genova, død 12. mai 1854 i Roma) var en av den katolske kirkes kardinaler. Han virket i Den romerske kurie og det pavelige diplomati, og deltok på Wienerkongressen i 1815 som kardinal Ercole Consalvis sekretær. Han medvirket også ved konkordatsforhandlinger, særlig i forhold til Bayern og Kongedømmet Napoli. Han var senere erkebiskop av Genova 1819–1830. Han ble nuntius i Frankrike i 1826, men måtte forlate sin post i 1830 på grunn av julirevolusjonen.
Lambruschini tilhørte De regelbundne klerikere av St. Paulus (Barnabittene).
Han ble kreert til kardinal i september 1831 av pave Gregor XVI.
Bosnia-Hercegovina under EM i friidrett 2018
Bosnia-Hercegovina deltok under EM i friidrett 2018 som ble arrangert 6.–12. august 2018 i Berlin.
Luigi Emmanuele Nicolo Lambruschini
Episkopalgenealogi
Hans episkopalgenealogi er:
Blind date
Blind date (eller Blind Date) kan vise til:
Årlige temperaturekstremer i Norge
Dette er en oversikt over høyeste og laveste offisielt registrerte temperatur i Norge fra 1878.
Gromkaja svjaz
Gromkaja svyaz (originaltittel: Громкая связь) er en russisk film fra 2019, regissert av Aleksej Nuzjnyj.
Handling
Syv gode venner på en sosial sammenkomst, begynner å spille et spill som en spøk: Deltakerne må lese opp samtlige tekstmeldinger som kommer til telefonene deres, og svare på anrop bare via høyttaleren på telefon.
De kan ikke engang forestille seg hva slags avsløringer de må komme med til hverandre i løpet av kvelden.
Temareiser
Temareiser er selskapsreiser tilrettelagt for personer med felles interesser om samme emne. Slike reiser kan f eks. være turer hvor deltakerne besøker minnesmerker eller ruiner fra en bestemt tidsepoke eller spesielle museer.
Maha Sarakham (provins)
Maha Sarakham (มหาสารคาม) er en provins i det nordøstlige Thailand (kalt Isan-området). Befolkningen anslås (2005) til 951 600. Arealet er totalt 5 291,7 km².
Provinshovedstaden heter også Maha Sarakham. Provinsen ble kolonisert i 1865, og ble erklært provins formelt i 1868.
Provinsen består for det meste av rismarker rundt elven Chi, bare i nordøst er det noe høydedrag opp til 230 moh.
Guvernør siden 2007 er Rangsan Phia-rotwong.
Administrativ inndeling
Det er i alt 13 distrikter (amphoe) i provinsen:
The Millionaire Pirate
The Millionaire Pirate er en amerikansk stumfilm fra 1919, regissert av Rupert Julian.
Project Zero (videospill)
Project Zero (utgitt som Fatal Frame i USA og Zero i Japan) er et overlevelsesskrekkspill utgitt og utviklet av Tecmo, og er det første spillet i Project Zero-serien. Spillet ble utgitt for PlayStation 2 14. desember 2001 i Japan, 8. mars 2002 i USA og 30. august 2002 i Europa. En Xbox-versjon ble utgitt senere i 2002 og 2003. Spillet har fire oppfølgere per 2015.
Mottakelse
Spillet har mottatt positive tilbakemeldinger i følge omtalesamlernettstedet Metacritic, der PlayStation 2-versjonen har blitt tildelt en samlet poengsum av 74 ut av 100 mulige poeng, og Xbox-versjonen har blitt tildelt 77 ut av 100 poeng.